Burjassot celebra la Fira del Comerç, del 23 al 25 de setembre
2025-07-24

Després de dos anys d’aturada pandèmica, torna a Burjassot una de les cites fixes en el seu calendari, aquesta vegada de la mà del teixit comercial de la localitat. Torna la Fira del Comerç i l’Hostaleria de Burjassot que, del 23 al 25 de setembre, se celebrarà al Parc de la Granja. La Fira està organitzada per la regidoria de Comerç, que dirigeix Rosa Coca, a través de CEMEF SLU, en col·laboració amb l’Associació de Comerç i Serveis de Burjassot, Empresaris Burjassot, AHORA Burjassot i el Mercat Municipal L’Almara.

Al llarg dels tres dies de fira, des del divendres a la vesprada i fins a la vesprada del diumenge, els ciutadans i ciutadanes podran acostar-se a La Granja a conéixer més de prop les possibilitats que ofereix el comerç local, beneficiar-se d’ofertes, sortejos, descomptes i regals, i gaudir amb la programació d’animació cultural que s’està preparant per a les tres jornades.